b'\n_START_ARTICLE_\nTavastilan koulu\n_START_SECTION_\nHistoria\n_START_PARAGRAPH_\nTavastilan tila, jonka p\xc3\xa4\xc3\xa4rakennukseen koulu alun perin perustettiin, oli 1300-luvulta l\xc3\xa4htien Tavastin suvun omistuksessa. Tilan ensimm\xc3\xa4isen tunnettu omistaja oli Olavi Tavast, joka oli piispa Maunu Tavastin is\xc3\xa4. Mietoisten kunnan haltuun tila siirtyi vuonna 1881. Koulu aloitti toimintansa tilan p\xc3\xa4\xc3\xa4rakennuksessa vuonna 1882 ja se toimi samassa rakennuksessa aina vuoteen 1954, jolloin nykyinen koulurakennus valmistui. Vanha koulu luovutettiin vuonna 1964 Mietoisten Kotiseutuyhdistyksen k\xc3\xa4ytt\xc3\xb6\xc3\xb6n, joka perusti tilalle Tavastilan kotiseutumuseon.\n_START_SECTION_\nKoulu nyky\xc3\xa4\xc3\xa4n\n_START_PARAGRAPH_\nTavastilan koulu on Pyh\xc3\xa4n koulun ohella toinen entisen Mietoisten kunnan alueella sijaitsevista, viel\xc3\xa4 toiminnassa olevista kouluista. Tavastilassa opiskelee noin 80 oppilasta ja sen henkil\xc3\xb6kuntaan kuuluu viisi opettajaa.'